Thirty Seconds to Mars

Thirty Seconds to Mars (בתרגום חופשי: "30 שניות למאדים") היא להקת רוק אלטרנטיבי מלוס אנג'לס שבקליפורניה. סולנה הוא השחקן ג'ארד לטו, בה הוא גם מנגן בגיטרה וכותב את השירים. הלהקה נוסדה בשנת 1998 כפרויקט קטן ומשפחתי על ידי האחים ג'ארד ושאנון לטו. לאחר מכן מאט וואכטר הצטרף ללהקה כבסיסט וכנגן קלידים. בעקבות חיפוש גיטריסט, הצטרף טומו מיליסיביק (אחרי שסולון ביקסלר וקווין דרייק עזבו את הלהקה). מריאיון עם וירג'ין רקורדס: "[שם הלהקה] בעצם מגיע מתזה (עבודת גמר) שהלהקה מצאה באינטרנט שנכתבה ממרצה לשעבר בהארוורד. אחד מהפרקים בתזה נשא את הכותרת "30 שניות למאדים", שבו הוא מרחיב ומדבר על הגידול בטכנולוגיה שבני האדם משתמשים בה, ושאנחנו בעצם כמעט 30 שניות ממאדים. דבר זה מסמל עבורנו, בקצרה, את המוזיקה שלנו." אף על פי שג'ארד לטו הוא שחקן הוליוודי, הוא מעדיף שלא להשתמש במעמד זה על מנת לקדם את הלהקה; למעשה, הוא מסרב להופיע באירועים בהם שמו הוזכר למטרות קידום הלהקה. אלבומם הראשון, ששמו כשם הלהקה, הופק על ידי בוב אזרין ויצא ב-13 באוגוסט 2002. האלבום נמכר בלמעלה ממאה אלף עותקים, אך זכה לביקורות מעורבות. שני סינגלים מהאלבום זכו להצלחה - "Capricorn" ו-"Edge Of The Earth", כשהאחרון הגיע למקום ה-31 בטבלת ה-U.S. Mainstream Rock. שמו של האלבום היה אמור להיות "Welcome to the Universe", ונושאו הכללי הוא המאבק האנושי. "Revolution", שיר שהוקלט עבור האלבום, לא נכלל באלבום בשל המילים שלו שלא תאמו לרעיון הכללי של האלבום, והעובדה שהן היו יכולות להתפרש בצורה לא נכונה. בסופו של דבר, הלהקה בחרה שלא לכלול את השיר באלבום לאור פיגועי 11 בספטמבר 2001. שתי רצועות נוספות הוקלטו עבור האלבום: "Phase 1: Fortification" נכלל בדיסק סינגל של "Capricorn" שיצא בבריטניה, ו-"Anarchy in Tokyo" שנכלל כרצועת בונוס בהוצאה היפנית של האלבום. הופעתו הראשונה עם הלהקה של הגיטריסט החדש, טומו מיליסיביק, הייתה ב-3 בפברואר 2003 ב-"The Late Late Show with Craig Kilborn", בה ניגנו את "Edge of the Earth". אלבומם השני, "A Beautiful Lie", יצא לחנויות ב-30 באוגוסט 2005. מאחר שהאלבום הועלה באופן בלתי־חוקי לאינטרנט חמישה חודשים לפני מועד יציאתו הרשמי, הלהקה החליטה לכלול בו שתי רצועות בונוס: "Battle Of One" (שיר מקורי שהיה אמור להיות שיר הנושא של האלבום) ו-"Hunter" (גרסת כיסוי לשיר של ביורק). כצעד נוסף לקידום האלבום, הלהקה צירפה "כרטיסי זהב" ב-12 עותקים, שזיכו את בעליהם בכניסה חינם לכל הופעה של הלהקה, ולגישה לאחורי הקלעים. ב-31 באוגוסט 2006, הלהקה זכתה בפרס ה-MTV2 עבור הווידאו קליפ של "The Kill" ב-MTV Video Music Awards, אחת משתי המועמדויות שלהם. המועמדות השנייה הייתה עבור קליפ הרוק הטוב ביותר. עלילת הקליפ מבוססת באופן רופף על עלילת הסרט "הניצוץ". "A Beautiful Lie" זכה להצלחה ניכרת, ובינואר 2006 אף הגיע למעמד של אלבום פלטינה עבור הפצה של מעל למיליון עותקים. באוקטובר, הלהקה החלה את סיבוב ההופעות שלה "Welcome to the Universe". ב-20 בנובמבר, הקליפ לסינגל השלישי שלהם "From Yesterday" שאורכו כ-13 דקות, שודר לראשונה ב-MTV2. זהו קליפ הרוק האמריקאי הראשון שצולם בשלמותו במקדש ברפובליקה העממית של סין, ובוסס באופן רופף על הסרט "הקיסר האחרון". ב-1 במרץ 2007 הודיע לטו באחת ההופעות כי הבסיסט מאט וכטר עוזב את הלהקה, משום שהוא רוצה לבלות עוד זמן עם משפחתו. באותה הופעה השתוללו המעריצים וכאשר לטו החל לרדת מהבמה לכיוונם, אלו רצו לכיוונו ולטו נפגע ושבר את אפו. ב-29 באפריל 2007 הלהקה הופעה ב- MTV Australia Video Music Awards, והייתה מועמדת לשלושה פרסים, מתוכם היא זכתה בווידאו הרוק הטוב ביותר ווידאו השנה על "The Kill". ב-11 בדצמבר 2009, לפי הבלוג של רדיו AOL, בעקבות הצבעות של מאזיני התחנה, "The Kill" זכה בשיר הרוק האלטרנטיבי הטוב ביותר של העשור (Top Alternative Song of the Decade of the 2000s). באוגוסט 2008, וירג'ין רקורדס, חברת התקליטים של הלהקה, הגישה תביעה בסך 30 מיליון דולר כנגד הלהקה, בטענה שהם סירבו ליצור שלושה אלבומים כפי שהיה כתוב בחוזה. על פי תביעתם, הלהקה התכחשה לחוזה מ-1999. בריאיון ל-MTV מוקדם יותר באותה השנה, ג'ארד לטו אמר שהם מקווים להוציא את אלבומם השלישי עד קיץ 2009, ובנוסף הוא נתן מידע לגבי המשמעות העומדת מאחורי האלבום: "אני חושב שהאלבום הזה מדבר על אמונה, על נושאים רוחניים, וזה במקרה גם מה שאנחנו חושבים ומדברים עליו בחיינו כרגע. כשהאלבום הקודם יצא אמרתי שאני רוצה להרוס את האלבום הראשון, ואני חושב שעשינו את זה. לקחנו מפנה דרמטי מהראשון לשני, ואני חושב שהאלבום החדש הזה הולך באותה הדרך. זה מאוד מרגש עבורינו, ואנחנו מאוד נלהבים". בגיליון של ה-11 בפברואר של המגזין Kerrang!, התגלה ששם האלבום החדש יהיה "This Is War". ג'ארד לטו, סולן הלהקה, פרסם כמות קטנה של מידע לגבי הנסיעה שלו להוואי, והקלטת שיר בשם "Hurricane" עם קניה וסט, שנכלל בסופו של דבר באלבום האולפן השלישי של הלהקה - This is War. ב-28 באפריל, התביעה בין הלהקה לבין EMI בוטלה. זמן קצר אחרי ההודעה על ההסדר שביטל את התביעה, ג'ארד לטו והלהקה סיפרו לחדשות MTV שתאריך הוצאת האלבום החדש נדחה מאפריל 2009 לספטמבר באותה השנה. אף על פי שתאריכי הוצאת האלבום שונו פעמים רבות, הלהקה לבסוף הוציאה את האלבום ב-9 בדצמבר 2009. ב-18 באוגוסט 2010 הופיעו חברי הלהקה בביתן 1 בגני התערוכה שבתל אביב, כחלק מסיבוב ההופעות העולמי Into The Wild. ב-5 באוקטובר 2021, לטו הכריז שהוא יופיע בשיר עם Illenium בשם "Wouldn't Change a Thing". ב-27 באוגוסט 2022, הלהקה הכריזה על גרסה לציון 20 שנה לאלבום הבכורה שלהם. ב-22 בפברואר 2023, הוכרז שהלהקה תנגן בפסטיבל "When We Were Young" ב-22 באוקטובר. ב-8 במאי, הלהקה הוציאה את "Stuck", הסינגל המוביל מתוך אלבום האולפן השישי שלהם, It's the End of the World but It's a Beautiful Day, שייצא ב-15 בספטמבר. הרצועה השנייה מהאלבום, "Life Is Beautiful", יצאה כסינגל שיווקי ב-9 ביוני. ב-14 ביולי יצא השיר השלישי מהאלבום "Get Up Kid". לוגו הלהקה הוא עוף חול (לו הלהקה קראה "מית'רה") הנושא את הביטוי בלטינית "Provehito In Altum", המוטו של הלהקה. תרגום חופשי של ביטוי זה אומר "שגר אל המצולות". הלוגו היה אמור ללוות את קידום האלבום הראשון בלבד, בעוד לאלבום השני נוצר לוגו ה-Trinity שהורכב משלוש גולגולות ושלושה חצים המצביעים פנימה, מלווים בשם הלהקה ובמוטו שלה. אשלון הוא צורת לחימה של נפוליאון שפירושו "לתקוף בגלים". האשלון היא קבוצה רחוב שמטרתה לפרסם את הלהקה. האשלון מסייעים בהבאת קהל להופעות, יצירת קשר עם תחנות רדיו מקומיות ובקשת שידור של השירים שלהם, תליית פוסטרים, הצבעה בעד הלהקה במועמדויות שונות ועוד. "Echelon" הוא גם השם של אחת מהרצועות באלבום הראשון. לפי מבקרים שונים, הלהקה נכללה בז'אנרים של הארד רוק, נאו-פרוגרסיב, מטאל מתקדם, מטאל אלטרנטיבי ופוסט-גראנג'. ג'ארד לטו - סולן, גיטרה (מאז 1998) שאנון לטו - תופים (מאז 1998) מאט מקג'נקינס- גיטרת בס (מאז 2011) ברקסטון אוליטה- קלידים, גיטרה, קולות רקע (מאז 2009) מאט וואכטר - בס, קלידים וסינתיסייזר (2001–2008) סולון ביקסלר - גיטרה (2000–2004) קווין דרייק - גיטרה (2001–2002) טים קלהר- גיטרת בס, קלידים (2007–2010) 30 Seconds to Mars‏ (2002) A Beautiful Lie‏ (2005) This Is War‏ (2009) Love, Lust, Faith and Dreams‏ (2013) America‏ (2018) It's the End of the World but It's a Beautiful Day‏ (2023) הלהקה הקליטה גרסאות אקוסטיות לשירים מאלבומם השני A Beautiful Lie. חלק משירים אלה נכללו בכמה גרסאות של האלבום. ג'ארד לטו - שירה, גיטרה אקוסטית, גיטרת בס אקוסטית טומו מיליסיביק - גיטרה אקוסטית, כינור בנוסף לרצועות בשלושת אלבומי האולפן שלהם שהוקלטו עד היום, הלהקה הקליטה גם כמה שירים נוספים. בין רצועות אלה ניתן למצוא את "Phase 1: Fortification" ו-"Valhalla", שהוצג בדמו מוקדם. "Phase 1: Fortification" יצא בגרסת חו"ל של הסינגל "Capricorn". עוד רצועה שמוצגת בכמה מגרסאות האלבומים ששוחררו בחו"ל היא "Anarchy in Tokyo", שיר שהוקלט במהלך הקלטת אלבום הבכורה שלהם. "Revolution" גם הוא הוקלט עבור אלבומם הראשון, אבל לא נכלל בו משום שהוא לא התאים לנושא האלבום, ובשל הפחד שמאזינים ייקחו את המילים בצורה מילולית מדי, במיוחד לאחר אירועי ה-11 בספטמבר 2001. "Occam's Razor" הוקלט גם כן, אבל מעולם לא נכלל באף אחד מאלבומי הלהקה. כתוצאה, רצועה זו נחשבת לקשה ביותר למציאה מכל חמש הרצועות שלא יצאו באופן רשמי. גרסאות דמו של שירים מאלבום הבכורה של הלהקה בעל אותו השם גם הן היו שונות מעט, ולהן היו גם שמות שונים. לדוגמה, "Fallen" נקרא קודם לכן "Jupiter", ו-"Year Zero" נקרא קודם לכן "Hero". גרסאות דמו נוספות הקיימות הן ל-"Buddha for Mary" ול-"93Million Miles", כשבמקור, המילים של האחרון התייחסו ללהקה "Deadsy", שחבריה Dr. Nner ו-P. Exeter Blue I סיפקו תזמור נוסף בחלק מהרצועות, אך הליריקס שונו לאחר ששתי הלהקות נהיו מעורבות במחלוקות שונות. במהלך הופעותיהם החיות, הלהקה הציגה לראשונה שני שירים חדשים, שלפי השמועות אחד מהם היה אמור לסגור את האלבום החדש - "Some Other Sun". גם "The Believer" נכתב בתחילה עבור האלבום הראשון אך נגנז במהלך ההקלטות. בנוסף היו שירים שבוצעו בהופעות החיות כגון "Sisters of Heresy" ו-"Under Pressure / Pressure". שיר נוסף מאותו הסוג, "Revenge", נכתב עבור האלבום השלישי "This Is War" אך נגנז גם הוא. ב-11 בדצמבר 2006, הלהקה שלחה למעריציה "מתנה" לחג המולד בצורת שיר חג בשם "Santa Through the Back Door". בספטמבר 2007 הלהקה הקליטה גרסת כיסוי לשיר "Stronger" של קניה ווסט עבור "BBC Radio 1's Live Lounge". בפברואר 2008 הלהקה הופיעה עם שיר לראשונה במהלך ה"Blood Ball" האירופאי הראשון במילנו, איטליה. לטו אמר שהשיר נקרא "Old Blues Song". לאחר מכן הוא חשף את השם האמיתי של השיר - "Guillotine" (גיליוטינה). ב-29 במרץ 2010, הלהקה חזרה ל-"BBC Radio 1's Live Lounge", שם הם הקליטו גרסת כיסוי לשיר "Bad Romance" של ליידי גאגא. "30 שניות למאדים" זכו ב-42 פרסים מתוך 65 מועמדויות. הרשימה המופיעה כאן היא רשימה חלקית בלבד. ב-31 באוגוסט 2006, הלהקה זכתה בפרס הסינגל הטוב ביותר עבור "The Kill" בפרסי MTV2. ב-15 באוקטובר 2006, בפרסי ה-"Fuse Fangoria Chainsaw", הסולן ג'ארד לטו זכה בתואר "נסיך האופל" והלהקה זכתה בפרס הקליפ הטוב ביותר שבוסס על סרט על "The Kill". ב-26 באוקטובר 2006, בפרסי ה-MTVu Woodie, הלהקה זכתה ב-"Best Video Woodie: Live Action" על "The Kill". בינואר 2007, "A Beautiful Lie", אלבומם השני, הפך לאלבום פלטינה. ב-14 באפריל 2007, הלהקה זכתה בפרס האמן החדש הטוב ביותר בפרסי ה-TRL באיטליה. ב-29 באפריל 2007, הלהקה זכתה בקליפ הרוק הטוב ביותר ובקליפ השנה עבור הסינגל שלהם "The Kill" בפרסי הווידאו של MTV באוסטרליה. ב-8 באוגוסט 2007, מגזין "Kerrang!‎" הודיע שהלהקה מועמדת בשתי קטגוריות ב-"Kerrang! Awards 2007": "הלהקה החדשה הטובה ביותר" (Best International Newcomer) ו"הסינגל הטוב ביותר" על "The Kill". ב-24 באוגוסט הלהקה זכתה בפרס על הסינגל הטוב ביותר על "The Kill". ב-1 בנובמבר 2007, הלהקה זכתה בפרס ה-MTV של אירופה (MTV Europe Music Award) בקטגוריית ה-"Rock Out", אחת משתי הקטגוריות שבה היו מועמדים. ב-21 בדצמבר 2007, הלהקה זכתה בפרס ה"טובים ביותר של Fuse לשנת 2007" (Fuse's Best of 2007 Award). בזכייה זו הלהקה גברה על להקות כמו "קורן", "מיוז", "לינקין פארק", "מיי כמיקל רומאנס", "אוונג'ד סבנפולד" ועוד, כשזכתה במעל ל-7 מיליון קולות. ב-1 בפברואר 2008, הלהקה זכתה בפרס הפריצה הבינלאומית הטובה ביותר של "Bandit Rock Awards" בסטוקהולם, שוודיה. ב-2 באוגוסט 2008, הלהקה זכתה בפרס ה-"Video Star" על הקליפ של "A Beautiful Lie" בפרסי ה-MTV של אסיה לשנת 2008 (MTV Asia Awards 2008). ב-21 באוגוסט 2008, הלהקה זכתה בשתיים מתוך ארבע המועמדויות שלהם ב-"Kerrang! Awards": "הלהקה הבינלאומית הטובה ביותר" (Best International Band), ו"הסינגל הטוב ביותר" על "From Yesterday". ב-16 באוקטובר 2008, הלהקה זכתה ב"אמן הרוק הבינלאומי הטוב ביותר" (Best International Rock Artist) בפרסי ה-"Los Premios MTV Latinoamérica 2008". ב-6 בנובמבר 2008, הם היו מנחי מתחם ה-VIP בפרסי ה-EMA באירופה (MTV Europe Music Awards) וראיינו אמנים כמו קיד רוק, אנסטייז'ה וה"שוגבייבס". בטקס פרסים זה הם גרפו את פרס ה-"Video Star" על "A Beautiful Lie" ואת פרס ה-"Rock Out". בינואר 2009, הקליפ עבור "A Beautiful Lie" הוכתר כזהב על ידי MTV הבינלאומי. ביולי 2010, הלהקה זכתה בלהקה הבינלאומית הטובה ביותר ב-"Relentless Energy Drink Kerrang! Awards 2010". ב-12 בספטמבר 2010 הלהקה זכתה בקליפ הרוק הטוב ביותר עבור הסינגל שלהם "Kings & Queens" ב-"MTV Video Music Awards". ב-7 בנובמבר 2010, הם זכו בפרס להקת הרוק הטובה ביותר ב-"MTV Europe Music Awards". אתר האינטרנט הרשמי של Thirty Seconds to Mars (באנגלית) Thirty Seconds to Mars, ברשת החברתית פייסבוק Thirty Seconds to Mars, ברשת החברתית אקס (טוויטר) Thirty Seconds to Mars, ברשת החברתית אינסטגרם Thirty Seconds to Mars, ברשת החברתית טיקטוק Thirty Seconds to Mars, ברשת החברתית VK Thirty Seconds to Mars, סרטונים בערוץ היוטיוב Thirty Seconds to Mars, במסד הנתונים הקולנועיים IMDb (באנגלית) Thirty Seconds to Mars, באתר אפל מיוזיק (באנגלית) Thirty Seconds to Mars, באתר ספוטיפיי Thirty Seconds to Mars, באתר סאונדקלאוד (באנגלית) Thirty Seconds to Mars, באתר Last.fm (באנגלית) Thirty Seconds to Mars, באתר AllMusic (באנגלית) Thirty Seconds to Mars, באתר MusicBrainz (באנגלית) Thirty Seconds to Mars, באתר דיזר Thirty Seconds to Mars, באתר Discogs (באנגלית) Thirty Seconds to Mars, באתר Songkick (באנגלית) Thirty Seconds to Mars, באתר Genius Thirty Seconds to Mars, באתר SecondHandSongs Thirty Seconds to Mars, באתר בילבורד (באנגלית) Thirty Seconds to Mars, באתר טיידל (באנגלית) האשלון הישראלי של הלהקה עינב שיף‏, "אנחנו הילדים המוזרים, הדחויים והמכוערים": ראיון מיוחד של להקת 30 שניות למאדים, באתר וואלה, 10 באוגוסט 2010 עינב שיף‏, חיים על המאדים: על ההופעה של 30 שניות למאדים, באתר וואלה, 19 באוגוסט 2010 נועם ורדי ומנדי קרטנר, הפלישה ממאדים: על ההופעה של "30 שניות למאדים", באתר nrg‏, 19 באוגוסט 2010